Апроект "Ахьӡ архынҳәра" аԥшьгарала Бзыԥҭа аҳаблаҿ Аџьынџьтәылатәи еибашьра дуӡӡа аан иҭахаз аибашьцәа рыԥсыбыҩқәа рыԥшааразы аусурақәа мҩаԥысуеит. Sputnik Аԥсны акорреспондент Сариа Кәарцхьиаԥҳа еиҭалҳәеит аҭыԥаҟны аусурақәа шымҩаԥысуа атәы.
Аԥсны Жәлар рпоет, Дырмит Гәлиа ихьӡ зху аҳәынҭқарратә премиа алауреат Рушьбеи Смыр 69 шықәса ихыҵит.
Апоет-алирик, арҵаҩы, акритик, афилологиатә ҭҵаарадыррақәа рдоктор, афольклорҭҵааҩ Валентин Коӷониа ихыҵит 60 шықәса. Иара аԥсҭазаара инаҭаз аԥышәа, арҿиарахь дхьазырԥшыз, ихәыҷрашықәсқәа ихадараны изаликаауа ртәы еиҭеиҳәеит арадио Sputnik Аԥсны иаиҭаз аинтервиу аҿы.
Аԥсны Агәабзиарахьчара аминистр актәи ихаҭыԥуаҩ Алхас Конџьариа ибрифинг мҩаԥысит Аҟәа, жәабран 13 рзы.
Аҳҭнықалақь аҿы алифтқәа рыԥсахра апрограмма иацҵахома сынтәа, насгьы дара ишахәҭоу еиԥш рхылаԥшраҿы иҟоу ауадаҩрақәа ртәы арадио Sputnik Аԥсны аефир аҿы еиҭеиҳәеит анаплакы "Аԥснылифт" адиректор Ҭемыр Ҷкотуа.
Аԥсны агәабзиарахьчара аминистрра иазԥхьагәанаҭоит атест-системақәа раахәара. Дара иалдыршоит ачымазара иаҿагылоу амаҭәашьарқәа ауаҩԥсы ишьа ралазаара агәаҭара.
40 шықәса раԥхьа жәабран 13 рзы Аҟәатәи апедагогикатә институт ахьӡ ԥсахын Аԥснытәи аҳәынҭкарратә университет ҳәа. Уи зыбзоурахаз атәы арадио Sputnik Аԥсны аефир аҿы еиҭеиҳәеит усҟантәи аамҭазы Апедагогикатә институт афилософиа акафедра адоцентс аус зуаз, иахьа Астратегиатә ҭцаарақәа ринститут аиҳабы Олег Дамениа.